**XIV generacija bravara cjevara završila usavršavanje**

Počevši od 6.srpnja pa sve do 25.kolovoza ove godine u Industrijsko – obrtničkoj školi Slavonski Brod realiziran je Program usavršavanja za zanimanje bravar monter cjevovoda. Program je financiran od HZZ Podružnica Slavonski Brod. Ovo je već 14. generacija bravara cjevara, zanimanja koje ima izvrsnu prolaznost na tržištu rada. Ukupno 15 polaznika završilo je usavršavanje i tijekom izrade završnog rada pokazali su visoki stupanj znanja i vještina.

Program u trajanju 240 sati izvelo je nastavno osoblje IOŠ: Željko Habek, Mirta Szügyi, Edita Margeta, Stjepan Sudarević, Željko Krijan i Ivo Bogović, a dio praktične nastave realiziran je u ĐĐ Termoenergetska postrojenja. Osim tehnologije i izometrije cjevarstva polaznici su pohađali i zaštitu na radu te strani strukovni jezik (engleski ili njemački).







